
Mustaqil respublikamizda iqtisodiy, ma`naviy siyosiy madaniy rivojlanishi yo’lida buyuk ishlar amalga oshirilmoqda. Yoshlarga chuqur mustahkam bilim berish, mutaxassislarni jahon andozlariga javob beradigan, bozor iqtisodiy sharoitda raqobatga bardosh beradigan qilib tayyorlash dolzarb masalalardan biridur. Mustaqil O’zbekiston amaliyotida qo’llanayotgan baxt qonunimizda belgilab berilgan qonunlarimizdan kelib chiqqan holda shuni ta`qidlash lozimki, har tomonlama kamolga etgan barkamol inson uchun zarur bo’lgan yuksak ma`naviyatga xos bo’lgan qirralarni: poklik, hamkorlik, birodarlik, g`amxo’rlik, sabr-qanoat, saxiylik fazilatlarini shakllantirish zarurdir. 

Maktab hayotida ta`lim-tarbiya jarayonini boshqarishda ma`naviyat ishlari bo’yicha direktor o’rinbosarining va sinf rahbarining boshqalar bilan almashtirib bo’lmaydigan o’ziga xos o’rni bor. U maktabda juda muhim va ma`suliyatli qiyofadir. Ma`naviyat ishlari va sinf rahbari faoliyatining aksariyat qismi tarbiyaviy jarayon bilan bog`liqdir. Shu jihatdan olib qaraganda uni sinfining bosh tarbiyachisi murabbiysi deyish mumkin, u o’z sinf jamoasini tashkil qiladi, uyushtiradi va tarbiyalaydi, o’qituvchilar bolalar tashkilotlari, ota-onalar hamda keng jamoatchilik bilan yaqindan aloqa bog`lab, sinfdagi umumiy tarbiyaviy jarayonga rahbarlik qiladi. 

Yosh avlodni o’qitish va tarbiyalashning sifati o’qituvchiga uning tayyorgarligigi va mahoratiga bog`liq. Talabalarni tayyorlashda tarbiyaviy ishlar metodikasi fani aloxida o’rin tutadi, bu bilan qurollantiradi, pedagog faoliyatiga ijodiy yondoshish yo’llarni ko’rsatadi va pedagogik fikrlash madaniyatini tarbiyalaydi. Hozirgi davr talablari shundan iboratki, o’qituvchi tarbiyachini mutaxassis sifatida tayyorlashda o’quv jarayonida tarbiyaviy vazifalarni darsdan tashqari vaqtda jamoatchilik, oila, maktab yordamida hal qilish kerak. Talabalar o’quvchilar bilan tarbiyaviy ishlarni olib borishda va ularni ishlab chiqarishda faol qatnashadilar va jamoatchilik yondoshuviga o’z hissalarini qo’shadilar. Tarbiyachining shaxsiy fazilatlari, ma`naviy qiyofasi o’quvchilar ongining va xulqining shakllanishiga katta ta`sir ko’rsatadi. Sinf rahbari uchun malaka va ko’nikmalarga ega bo’lishni o’zi etarli emas. U o’z tarbiyaviy faoliyatida yuksak darajadagi insonparvarlik fazilatlari, o’z ishiga sadoqati, intizomi, odamiyligi, axloqiy sifatlari bilan ham ta`sir o’gkazadi. CHunki, tarbiyachilik qobilyati juda ko’p sifatlarni: chuqur bilim, keng fikrlilik, ishga jon dildan ko’ngil qo’yish, bolalarga bo’lgan cheksiz, muhabbat muomala nazokatlilik, qalb yoshligi, serzavq temperament, oqil va adolatlilik namunasi, alohida nazokat sipolik va vazminlik kabi fazilatlarning bo’lishini taqozo qiladi. Bunga yana tarbiyachilik texnikasi qo’shimcha ishda muvaffaqiyat ta`minlanishi tabiiydir. Tarbiyachilik texnikasi sinf rahbarining asosiy qurolidir.

Respublikamiz hukumati xalq ta`limi sohasida o`rtaga qo`yayotgan  vazifalarni bajarish ko`p jihatdan o`qituvchilikka bog’liq. Yangi iqtisodiy siyosatga o`tish sharoitida ta`lim-tarbiyadan ko`zda tutilayotgan maqsadlarga erishish, o`quvchilarning xilma-xil faoliyatini uyushtirish, ularni bilimli, odobli, e`tiqodli, mehnatsevar, barkamol inson qilib o`stirish o`qituvchi zimmasiga yuklatilgan.


O`zining fidokorona mehnati bilan yosh avlodni o`qitish  va tarbiyalash sifatini oshirishga katta hissa qo`shayotgan ijodkor o`qituvchilar soni yil sayin ortib bormoqda. Ayniqsa, islohotlar davrida bunday murabbiylar el-yurtga tanilmoqda. Har yili eng yaxshi o`qituvchini aniqlash uchun o`tkazilayotgan  maktab ko`riklari, tuman, viloyat, Respublika tanlovlari ana shu yutuqlarga omil bo`lmoqda. Maktablarda «metodist o`qituvchi», «katta o`qituvchi», «O`zbekistonda xizmat ko`rsatgan o`qituvchi» unvonlariga sazovor bo`lgan o`qituvchilar soni tobora ko`paymoqda.


Xalqimizning kelajagi, mustaqil O`zbekistonning istiqboli ko`p jihatdan o`qituvchiga, uning saviyasiga, tayyorgarligi, fidoyiligiga, yosh avlodni o`qitish va tarbiyalash ishiga bo`lgan munosabatiga bog’liq.


So`nggi yillarda pedagogika institutlarida, universitet-larda, pedagogika bilim yurtlarida o`qituvchilar tayyorlashni yaxshilashga qaratilgan ko`pgina ishlar amalga oshirildi. Chunonchi, bo`lajak o`qituvchilarning kasbiy tayyorligini kuchaytirish, ixtisosga doir fanlarni chuqur o`rgatish va pedagogik mahoratni egallash, nazariy bilimlarni amaliyotda qo`llashga o`rgatish masalalariga e`tibor kuchaydi. Shunindek, bo`lajak o`qituvchilarga pedagogika, ruhshunoslik, usuliyotga doir fanlarni o`rgatish ko`lami yanada kengaydi. Pedagogika oliy o`quv yurtlarida bir qancha ixtisosliklar bo`yicha besh yillik o`quv rejalari joriy etildi.


Uzluksiz pedagogik ta`lim g’oyalari amalga oshirilmoqda. SHu munosabat bilan o`qituvchilar malakasini oshirish va ularni qayta tayyorlash ishi davlat va jamoatchilikning diqqat markaziga bo`ladi. Bu tadbirlar universitet va pedagogika institutlarining maxsus fakul’tetlarida, malaka oshirish institutlarida amalga oshirilmoqda. O`qituvchilarni falsafiy jihatdan keng fikrlovchi, mulohazali bo`lishlariga e`tibor berilayotir. Sinfiy, tarbiyaviy qarashlarning biryoqlamaligidan, ayrim shaxs va guruhlar manfaatidan umuminsoniy qadriyatlar ustun turishi ta`kidlan-moqda.


O`zbekiston hukumati maktab o`qituvchilarining haftalik o`quv ishlari hajmini kamaytirdi, maoshini oshirdi. O`quvchilarning daftarlarini tekshirgani uchun, shuningdek, «Xalq o`qituvchisi», «Xizmat ko`rsatgan o`qituvchi», «Metodist-o`qituvchi»larga va ilmiy darajasi bor o`qituvchilarga qo`shimcha haq to`lash joriy etildi. Pedagogika o`quv yurtlarida ta`lim olayotgan talabalarning stipediyalari oshirildi, ovqatlanishi uchun, shaxsiy uylarda yashagani uchun ularga qo`shimcha po`l to`lanadi.

Jamoani tashkil etish usullari.
Jamoani tashkil etish jamoa a’zolari va ularning faoliyatlariga qo’yiladigan yagona talablar muhim ahamiyat kasb etadi.Yagona talab o’quvchilarning dars jarayonidagi, tanaffus. Sinfdan tashqari ishlar vaqtidagi jamoat joylari hamda uydagi xulq-atvor qoidalarni o’z ichiga oladi. Puxta o’ylab qo’yilgan talablar tizimining muntazam amalga oshirilishi maktabda muayyan tartibning o’rnatilishini ta’minlaydi.Pedagoglar tomonidan qo’yilgan talablar o’quvchilarning xulq-atvor qoidalarni o’z ichiga oladi va ijobiy natija beradi.

             Jamoani rivojlantirishda pedagogning qobiliyati va mahorati
Muvaffaqiyatli ishlash uchun har bir o`qituvchi pedagogik mahoratga ega bo`lishi zarur. Pedagogik mahorat egasi oz mehnat sarf qilib, katta natijaga erishadi. Ijodkorlik uning hamisha hamkori bo`ladi. Pedagogik ish qobiliyatli, iste`dodli kishidagina pedagogik mahorat bo`lishi mumkin.


Qobiliyat faoliyat jarayonida paydo bo`ladi va rivojlanadi. Qobiliyat malaka va uddaburonlikdan farq qiladi. Malaka va uddaburonlik mashq, o`qish natijasi hisoblansa, qobiliyatning rivojlanishi uchun esa yana iste`dod, layoqat va zehn, ya`ni inson nerv tizimida anatomo-fiziologik xususiyat bo`lishi ham zarur. Ana shu tabiiy zaminda qobiliyat deb ataluvchi ruhiy xususiyat taraqqiy etadi. Pedagogik faoliyatning  samarali bo`lishi uchun o`qituvchida qobiliyatning quyidagi turlari mavjud bo`lmog’i va tarbiyalab etishtirilmog’i lozim.


1. Bilish qobiliyati-fanning tegishli sohalariga oid (matematika, fizika, biologiya, adabiyot va hokazolarga doir) qobiliyatdir. Bunday qobiliyatga ega bo`lgan o`qituvchi fanni o`quv kursi hajmida emas, balki ancha keng va chuqurroq biladi, o`z fani sohasidagi kashfiyotlarni hamisha kuzatib boradi, materialni ipidan ignasigacha biladi, unga nihoyatda qiziqadi, oddiy tadqiqot ishlarini ham bajaradi.


2. Tushuntira olish qobiliyati-o`quv materiallarini o`quvchilarga tushunarli qilib bayon eta olish, o`quvchilarda mustaqil ravishda faol fikrlashga qiziqish uyg’otish qobiliyatidir. O`qituvchi zarur hollarda o`quv materialini o`zgartira olishi, qiyin narsani oson, murakkab narsani oddiy, noaniq narsani tushunarli qilib o`quvchilarga etkaza olishi darkor.


O`quvchilar ruhiyatini hisobga olish zarur. Qobiliyatli pedagog o`quvchilarning bilim va kamolot darajasini hisobga oladi, ularning nimani bilishlari, hali nimani bilmasliklarini, nimani unutib qo`yganliklarini tasavvur etadi. Ba`zi o`qituvchilarga, ayniqsa tajribasi kam o`qituvchilarga o`quv materiali oddiy, tushunarli va qandaydir alohida talab etmaydigandek tuyuladi. Bunday o`qituvchilar o`quvchilarni emas, balki o`zlarini nazarda tutadilar. Qobiliyatli, tajribali o`qituvchi o`zini o`quvchining o`rniga qo`ya oladi, u kattalarga aniq va tushunarli bo`lgan narsalarning o`quvchilarga tushunarsiz qiyin va mavhum bir narsa bo`lishi mumkinligiga asoslanib ish tutadi. SHuning uchun u bayon etishning xarakter va shaklini alohida o`ylab chiqadi, hamda rejalashtiradi.


Qobiliyatli o`qituvchi dars materialini bayon etish jarayonida o`quvchilarning qanday o`zlashtirayotganliklarini qator belgilar asosida payqab oladi va zarur hollarda bayon qilish usulini o`zgartiradi. SHuningdek qobiliyatli o`qituvchi o`quvchilarning saboq o`zlashtirib olishlari uchun zamin tayyorlab, ularni dam olishdan ishga o`tishlari, bo`shashish, lanjlik, loqaydliklariga barham berish uchun minimal darajada vaqt ajratish zarurligini hisobga oladi. U tegishli vaziyat yuzaga kelmagunga qadar ish boshlamaydi. Masalan, darsning haddan tashqari zo`riqish bilan va kuchli boshlanishi o`quvchilarda muhofaza qiluvchi tormozlanish deb atalmish holatga sabab bo`ladi, miya faoliyati tumanlashadi va o`qituvchining so`zlari etarli darajada idrok qilinmaydi.


3. Kuzatuvchanlik qobiliyati - o`quvchining, tarbiyalanuvchining ichki dunyosiga kira olish qobiliyati, o`quvchi shaxsi va uning vaqtinchalik ruhiy holatlarini juda yaxshi tushuna bilish bilan bog’liq bo`lgan psixologik kuzatuvchanlikdir. Bunday o`qituvchi o`quvchining ruhiyatidagi ko`z ilg’amas o`zgarishlarni ham fahmlab oladi. O`quvchilar bunday o`qituvchi haqida: «Qaramayotganga o`xshaydi-yu, hamma narsani ko`rib turadi!», «O`quvchining xafa bo`lganligini yoki dars tayyorlamayotganligini ko`zidan biladi!», deydilar.


4. Nutq qobiliyati-nutq yordamida shuningdek, imo-ishora vositasida o`z fikr va tuyg’ularini aniq va ravshan ifodalash qobiliyati. Bu o`qituvchilik kasbi uchun juda muhimdir.


O`qituvchining nutqi darsda hamisha o`quvchilarga qaratilgan bo`ladi. O`qituvchi yangi saboqni tushuntirayotgan, o`quvchining javobini tahlil qilayotgan yoki tanqid qilayotgan bo`lsa ham uning nutqi hamisha o`zining ichki kuchi, ishonchi, o`zi gapirayotgan narsaga qiziqqanligi bilan ajralib turadi. Fikrning ifodasi o`quvchilar uchun sodda, tushunarli bo`ladi.


O`qituvchining bayoni o`quvchilar fikri va diqqatini maksimal darajada faollashtirishga qaratilgan: o`qituvchi o`quvchilar oldida savollar qo`yib, ularni asta-sekin to`g’ri javob berishga undaydi, o`quvchining diqqatini kuchaytiradi hamda fikrini faollashtiradi. («Mana bu erga alohida e`tibor bering!», «O`ylab ko`ring!» kabi.)  Shunindek, o`rinli qochiriq, hazil, engilgina istehzo nutqni jonlantirib yuboradi va uni o`quvchilar tez o`zlashtiradilar.


O`qituvchining nutqi aniq, jonli, obrazli, talaffuzi jihatdan yorqin, ifodali, his-hayajonli bo`lib, unda stilistik, grammatik, fonetik nuqsonlar uchramasligi lozim. Bir xildagi cho`ziq, zeriktiradigan nutq o`quvchilarni juda tez charchatadi, ularni lanj, loqayd qilib qo`yadi. Ayrim o`quvchilar tez gapirishga, boshqasi sekin gapirishga moyil bo`ladilar. Biroq o`quvchilarning o`zlashtirishlari uchun o`rtacha, jonli nutq yaxshi natija berishini esdan chiqarmaslik lozim. SHoshqaloqlik saboqni o`zlashtirishga xalaqit beradi va bolalarni tez charchatib qo`yadi. Haddan tashqari keskin va baqiroq nutq o`quvchilarning asabini buzadi, toliqtirib qo`yadi. O`qituvchining zaif ovozi yomon eshitiladi. Nihoyatda ko`p takrorlanadigan bir-xildagi imo-ishoralar va harakatlar kishining g’ashini keltiradi.


5. Tashkilotchilik qobiliyati-birinchidan, o`quvchilar jamoasini uyushtirish, jipslashtirish, muhim vazifalarni hal etishga ruhlantirishni, ikkinchidan, o`z ishini to`g’ri uyushtirishni nazarda tutadi.


O`z ishini tashkil etish deganda ishni to`g’ri rejalashtira olish va uni nazorat qila bilish nazarda tutiladi. Tajribali o`qituvchilarda vaqtni o`ziga xos his etish-ishni vaqtga qarab to`g’ri taqsimlay olish, belgilagan muddatda ulgurish xususiyati hosil bo`ladi.


Dars davomida kutilmaganda ortiqcha vaqt sarflash hollari ba`zan uchrab turadi. Ammo tajribali o`qituvchi zarur hollarda darsning rejasini o`zgartira oladi.


6. Obro` orttira olish qobiliyati-o`quvchilarga bevosita emotsional-irodaviy ta`sir ko`rsatish va shu asosda emas, balki o`qituvchining fanni yaxshi bilishi, mehribonligi, nazokatliligi va hokazolar asosida ham qozoniladi. Bu qobiliyat o`quvchi shaxsiy sifatlarining butun bir yig’indisiga, chunonchi uning irodaviy sifatlariga (dadilligi, chidamliligi, qat`iyligi, talabchanligi va hokazolarga), shuningdek, o`quvchilarga ta`lim hamda tarbiya berish mas`uliyatini his etishga, o`zining haq ekanligiga ishonishga, bu ishonchni o`quvchilarga etkaza olish kabilarga ham bog’liq.


O`quvchilar qo`pollik qilmaydigan, qo`rqitmaydigan, to`g’ri talab qo`ya oladigan o`qituvchini juda hurmat qiladilar.O`qituvchining bo`shangligi, laqmaligi, sabotsizligi va irodasizligini yoqtirmaydilar.


7. To`g’ri muomala qila olish qobiliyati-bolalarga yaqinlasha olish, ular bilan pedagogik nuqtai nazaridan juda samarali o`zaro munosabatlar o`rnata bilish, pedagogik nazokatning mavjudligi bildiriladi.


8. Kelajakni ko`ra bilish qobiliyati-o`z harakatlarining oqibatini ko`ra bilishda o`quvchining kelgusida qanday odam bo`lishini taavvur qila olishida, tarbiyalanuvchida qanday fazilatlarni taraqqiy ettirish lozimligini oldindan bera olishda ifodalanadi. Bu qobiliyat pedagogik optimizga, tarbiyaning qudratiga bog’liqdir.


9. Diqqatni taqsimlay olish qobiliyati-o`qituvchi uchun  diqqatning barcha xususiyatlari-hajmi, kuchi, ko`chuvchanligi, iroda qilina olishi, safarbarligi kabilarning taraqqiy etilishi bilan izohlanadi.


Diqqatni ayni bir vaqtda taqsimlash qobiliyati o`qituvchilik uchun alohida ahamiyat kasb etadi. Qobiliyatli, tajribali o`qituvchi  saboqni bayon qilish mazmuni va formasini o`z fikrini (yoki o`quvchining fikrini) diqqat bilan kuzatadi, ayni vaqtda barcha o`quvchilarni ko`rib turadi, toliqish, e`tiborsizlik, tushunmaslik alomatlarini hushyorlik bilan kuzatadi, intizomsizlik hollarini e`tibordan qochirmaydi, nihoyat o`z hatti-harakatini ham kuzatib boradi. Tajribasiz o`qituvchi ko`pincha saboqni bayon qilishga berilib ketib, o`quvchilarni e`tibordan chetda qoldiradi, nazorat qilmay qo`yadi: bordi-yu o`quvchilarni diqqat bilan kuzatishga harakat qilsa, fikr kalavasini yo`qotadi.


O`qituvchi yuqorida ko`rsatilgan qobiliyatlardan tashqari, bir qancha ijobiy sifatlarga-aniq maqsadni ko`zlash, qat`iylik, mehnatsevarlik, kamtarinlik kabi sifatlarga ham ega bo`lishi kerak. Bunday xususiyatlar bo`lmasa, o`rta pedagogik darajasidan yuqoriga ko`tarila olmaydi.

                Barkamol avlod shaxsini tarbiyalashda sinf rahbarining o’rni.
Pedagogik faoliyat yosh avlodni hayotga, mehnatga tayyorlash uchun xalq oldida, davlat oldida javob beradigan, bolalarga ta`lim-tarbiya berishga maxsus tayyorlangan odamlarning mehnat faoliyatidir. Maktab o`qituvchilarining faoliyati inson shaxsini shakllantirishga qaratilgan.


Har bir bola o`z xulq-atvoriga, xarakteriga ega. Bolalarni tar- biyalashda ularning ana shu o`ziga xos xususiyatlarini hisobga olish, o`rganish nihoyatda murakkab. Bunda odamlar o`rtasidagi ijtimoiy munosabatlarni o`zida aks ettiruvchi maxsus usullardan foydalaniladi. Pedagogik faoliyatga tayyorgarlik ko`rayotgan yoshlar uning ana shunday xususiyatlarini bilishlari lozim. O`qituvchilik ixtisosining bu xususiyatlari uning professiogrammasida ifodalanadi.


Professiogramma quyidagilarni o`z ichiga oladi: 
1) o`qituvchi shaxsining xususiyatlari; 
2) o`qituvchining ruhiy-pedagogik tayyorgarligiga qo`yiladigan talablar;
 3) maxsus tayyorgarlikning hajmi va mazmuni;
 4) ixtisosga oid uslubiy tayyorgarlikning mazmuni.


-O`qituvchi shaxsining xususiyatlari:


G’oyaviy sohada: ilmiy dunyoqarash va e`tiqod; ijtimoiy ehtiyoj va axloqiy zaruriyatlarni chuqur tushunish; ijtimoiy va grajdanlik burchini anglash; ijtimoiy-siyosiy faollik.


Pedagoglik kasbi sohasida; bolalarni sevish va ular bilan ishlashga qiziqish, pedagogik ishni sevish; ruhiy pedagogik ziyraklik, pedagogik takt, pedagogik tasavvur; tashkilotchilik qobiliyati; haqqoniylik; dilkashlik; o`zini tuta bilish; kasbiy layoqatlilik.

Keng ilmiy saviya, ma`naviy ehtiyoj va qiziqish, intellektual qiziqish, yangilikni his qila bilish; pedagogik ma`lumotlarni oshirishga intilish esa bilish sohasiga kiradi.

Pedagogik faoliyatga tayyorgarlik ko`rayotgan yoshlar pedagogik professiogrammada keltirilgan ixtisoslik xususiyatlarini bilishlari lozim. Professiogramma quyidagi xususiyatlarni o`z ichiga oladi:

1) o`qituvchi shaxsi xususiyatlari;

2) o`qituvchining ruhiy-pedagogik tayyorgarligiga qo`yiladigan talablar;

3) maxsus tayyorgarlikning hajmi va mazmuni;

4) ixtisosga oid uslubiy tayyorgarlikning mazmuni.

Bo`lajak o`qituvchilarning kasbga xos xususiyatlarini shakllantirish uchun ularning pedagogik-psixologik qiyofasi, ya`ni milliy professiogrammasini yaratish zarur. «Ta`lim to`g’risida»gi Qonun, “Kadrlar tayyorlash milliy dasturi”da o`qituvchilarga, ayniqsa boshlang’ich sinf o`qituvchilariga alohida e`tibor qaratilgan. SHuning uchun ham boshlang’ich sinf o`qituvchisining pedagogik-psixologik qiyofasini yaratish bugungi kundagi dolzarb masaladir. Jumladan, boshlang’ich sinf o`qituvchisi O`zbekiston kelajagi buyuk davlat ekaniga ishonishi, milliy iftixor tuyg’usiga ega bo`lishi; bolalarni xalq pedagogikasi durdonalari hamda milliy qadriyatlarimiz asosida tarbiya qila olishi; nutqi ravon, tili boy bo`lishi zarur.

Boshlang’ich ta`lim o`qituvchilari uchun zarur bilimlar:

1.
Pedagogika va psixologiya fanining metodologik

asoslarini egallash.

2.
Tarbiya mohiyatini, uning maqsad va vazifalarini

hamda metodlarini bilish.

3.
O`quvchining rivojlanishini, pedagogik, psixologik-

fiziologik xususiyatlarini bilish.

4.
Boshlang’ich sinf o`quvchilari bilan tarbiyaviy ishlar

olib borish metodikasini bilish.

5.
Boshlang’ich sinf o`quvchilariga dars o`tishning pedagogik-psixologik yo`llarini bilish.

6.
Fan va madaniyat sohasida umumiy bilimlarni egallash.

Boshlang’ich ta`lim o`qituvchisi uchun zarur malakalar

Amaliy-konstruktiv malakalar:

1. Tarbiyaviy ishlarni rejalashtira bilish.

2. O`quvchi shaxsini jamoa sharoitida tarbiyalashning indi-vidual rejasini amalga oshira bilish.

3. Har xil o`yinlar orqali o`quvchilar tarbiyasini muvaf-faqiyatli amalga oshirish.

Tashkilotchilik malakalari:

1. O`quvchilar jamoasidagi faol bolalarni aniqlay bilish, sinf faollarini tashkil qilish va ularni boshqara

olish.

2. O`quvchilarning jamoatchilik faoliyatini uyushtira bilish, ularning ijtimoiy faolligini rivojlantirish.

3. O`quvchilarga berilgan jamoa topshiriqlarining baja-rilishi ustidan nazorat o`rnatish va ularga zarur

vaqtda amaliy yordam bera bilish.

4.  Maktabda sinf rahbarligi ishlarini faol amalga oshira bilish.

5. Jamoatchilik va ota-onalar o`rtasidagi ishlarni tashkil eta bilish.

Kommunikativ malakalar:

1.O`quvchilar, ota-onalar, o`qituvchilar, jamoatchilik

vakillari bilan pedagogik jihatdan maqsadga muvofiq keladigan munosabat va aloqalar o`rnata bilish.

2.O`quvchilar jamoasining qiziqishlarini, ichki munosabatlarini idora qila bilish.

3.O`quvchilar fikrini tushunish va o`z fikrini tushuntira bilish.

4.O`quvchilar bilan yaqindan munosabatda bo`lish va

ularda o`ziga nisbatan mehr, ishonch, hurmat uyg’ota bilish.

Amaliy malakalar:

1.Rasm solish.

2.Ashula aytish.

3.Sport bilan shug’ullanish.

4.Sayohat qildirish.

5.O`yinlar tashkil qilish.

6.Pazandalik.

7.Tikuvchilik.

Kasbiy sifatlar:

1. Bilimdonlik.


2.Kasbga e`tiqodlilik.

3.Fuqarolik burchini anglash (mas`uliyatni anglash).

4.Adolatlilik.

5.Talabchanlik.

6.O`zini tuta bilish.

7.Pedagogik nazokat.

8.Vazminlik, sabr-toqatlilik.
9.Kuzatuvchanlik va ziyraklik.

10.Nutq madaniyati..

11.Aniq, ifodali o`qish.

12.Ijodiy xayol - kelajakni ko`ra olish yoki pedagogik tasavvur.

13.Ta`sir eta olish. Kasbiy layoqatlilik.

Shaxsiy sifatlar:

1.Bolalarni sevish.

2.Mehnatsevarlik.

3.Ijtimoiy g’ayrat.

4.Kuzatuvchanlik.

5.Mehribonlik.

6.Kamtarlik.

7.Quvnoqlik.

8.Qat`iylik.

9.Dadillik.

10. Intiluvchanlik.

11.Diqqat-e`tiborlilik.

Ijodiy sifatlar:

1.Ta`lim-tarbiyaga oid ishlarni amalga oshirish ja-

rayonida pedagogik mahoratni mukammallashtirishga doimiy

intilish.

2. Tarbiyaviy ta`sir natijasini oldindan ko`ra bilishga intilish.

3. Bo`lib o`tgan voqea-hodisalarga, tarbiyalanuvchilarga

nisbatan yangicha qarash qobiliyati.

4. O`zini tarbiyalanuvchi holatiga qo`ya bilish, atrof-muhitga nisbatan uning qarashini ko`ra bilishga intilish.

Qobiliyatlar:

1. Didaktik qobiliyat.

2. Akademik qobiliyat.

3. Pertseptiv qobiliyat.

4. Nutq qobiliyati.

5. Tashkilotchilik qobiliyati.

6. Avtoritar qobiliyat.

7. Kommunikativ qobiliyat.

8. Pedagogik xayol.

9. Diqqatni taqsimlay olish qobiliyati.

10. Umuminsoniy va milliy qadriyatlarni bilish va targ’ib qila olish qobiliyati.

Ushbu pedagogik-psixologik qiyofa pedagoglarni tanlashda, ularning bilim qobiliyatlarini tashhis qilishda qo`llanishi mumkin.
Har tomonlama barkamol avlod tarbiyasi ta`lim-tarbiya va rivojlanishni o`zaro bog’liq tarzda o`qitish jarayonida amalga oshirishni taqozo etadi.
Odatda, o`qitish jarayoni yaxlit holda, ta`limiy, tarbiyaviy va rivojlantiruvchi xususiyatlarni kompleks tarzda hal etsada, bularni (ta`limiy, tarbiyaviy, rivojlanish) o`qituvchi faoliyati uchun shartli ravishda bo`lib ko`rsatish va bu bilan o`quv jarayonini rivojlantirishda hisobga olishni nazarda tutadi.
Ta`limiy vazifa avvalo o`quvchilar tomonidan ilmiy bilimlar egallanishini, ularda maxsus va umumo`quv ko`nikma va malakalarini shakllantirishni maqsad qilib qo`yadi.
Ilmiy bilimlar o`zida faktlar, tushunchalar, qonun va qoidalar, nazariyalar, dunyoni umumlashtiruvchi manbalarni ifodalaydi.
Maxsus ko`nikma va malakalar faqat shu o`quv predmetiga xos bo`lgan sifatlarni o`z ichiga oladi.
Masalan, fizika yoki ximiya uchun masalalar echish, laboratoriya tajribalarini o`tkazish, namoyish etish, tadqiqot ishlari olib borish.
Tarbiyaviy vazifa. O`qitish jarayoni ta`limiy vazifalarni hal eta borib, oxir oqibatda u tarbiyaviy vazifalarni hal etishga yo`naltirilgan bo`lishi kerak. Jumladan, o`quvchilarda bilish natijasida hosil bo`lgan ilmiy dunyoqarash axloqiy, mehnat, estetik, ma`naviy qarashlar, ishonch, e`tiqod, jamiyatda hulq va faoliyat birligini ta`minlash, ideallar, munosabatlar, ehtiyojlar va boshqa
shu kabi sifatlarning shakllanishiga ta`sir ko`rsatadi. Albatta, shaxs sifatlarining shakllanishi axloqiy talablar, me`yor va qoidalarni o`zlashtirmasdan turib o`z-o`zicha yuzaga kelmaydi.

O`qitishning rivojlanishga ta`siri. O`qitish va tarbiya shaxsning rivojlanishini ta`minlaydi. Hayotning ko`rsatishicha, o`qitishning rivojlantiruvchi vazifasi agar o`qitish jarayoni maxsus yo`nalishga ega bo`lsa va o`quvchining sensor tarzda idrok etish, harakat, intellektual, irodaviy, emotsional motivlarni rivojlantirishga yo`naltirilgan faoliyat ko`rinishlarida amalga oshirilsa, (rivojlanuvchi ta`lim) samarali natija beradi.

Rivojlantiruvchi ta`lim o`quvchida bilim va maxsus ko`nikmalarni  shakllantiribgina  qolmay,  balki,  u o`quvchilarning umumiy  rivojlanishiga ham alohida ta`sir etadi.
Bu muammo echimiga L.V.Zan’kov, N.A.Menchinskaya, D.B.El’konin, V.V.Davidov, M.A.Danilov, M.N.Skatkin va boshqa olimlar o`z hissalarini qo`shganlar. Bu sohada L.V.Zan’kov ilgari surgan g’oya alohida diqqatga sazovor. O`qitish jarayonida tafakkurni tezkor rivojlantirish uchun o`qitishni yuqori murakkablik darajasida yo`lga qo`yish kerak. Bunday o`qitish o`quvchilarni o`z o`quv faoliyatini anglab etishga o`rgatadi. Masalan, bolaning nutq faoliyatini rivojlantirishda nutqning boyligi va tilning rivojlanganligi, aniq va tiniq gapirish, fikrni sodda qilib etkazish, gapirishda izchillik, sistemalilik, mantiqiy bog’liqlikka e`tibor berish va boshqa sifatlarning rivojlanganligi bolaning keyinchalik intellektual va umumiy rivojlanishida alohida ahamiyatga ega. Bu esa uning jamiyatdagi o`rnini topishida ham qimmatlidir.
Sensor xususiyatlar: kuzatuvchanlik (ko`ra bilish), eshituvchanlik (eshita bilish), ta`m bilish orqali anglab etish va bular orqali eng muhimlarini ajratib olish demakdir.

            XULOSA

Biror kasbning haqiqiy ustasi bo`lish uchun kishida tabiiy qobiliyat, ma`lum jismoniy va ruhiy xislatlar jo bo`lishi zarur. Masalan artist bo`lish uchun tabiiy ovoz, eshitish qobiliyati, bejirim suvrat, jismonan sog’lom bo`lish talab etiladi. Rahbarlik vazifasini bajarish uchun tashkilotchilik, odamlar bilan muomala-murosa qila bilish kabi qobiliyatlarga ega bo`lish kerak. Aks holda kasbi va ishidan boshqalar ham, o`zi ham qanoat hosil qilmaydi. Kishi kasbini noto`g’ri tanlagan bo`lsa, unga qiziqmasa, o`zi ham, boshqalar ham undan baraka topmaydi.


Pedagogik, o`qituvchilik faoliyatini, yoshlarni o`qitish va tarbiyalash ishini samarali bajarish, ota-onalar va bolalarning izzat-hurmatiga sazovor bo`lish uchun kishida bu ishda kishiga layoqat, qobiliyat, qiziqish bo`lmog’i lozim. Boshqa kasblar kabi o`qituvchilik kasbiga yoshlar orasidan pedagogik faoliyatga layoqatli, bolalar bilan til topib muomala qila oladigan, ilmli kishilarni tanlab olish kerak.

Pedagoglik kasbini tanlagan kishi avvalo sog’lom bo`lishi, so`zlarni to`g’ri va yaxshi talaffuz qila olishi, asablari joyida, vazmin bo`lishi darkor. SHuningdek, bolalarni yoqtirishi, ular bilan ishlashga mayli borligi, boshqalar bilan muloqot qila olishi, xushmuomalaligi, kuzatuvchanligi, keng fikrlay olishi, o`ziga va boshqalarga nisbatan talabchanligi ham kishining pedagogik ishga yaroqliligini ko`rsatadi. Bu sifatlar kishida bor-yo`qligini tibbiyot xodimlari, ruhshunos, pedagoglar og’zaki va yozma savol-javoblar yordamida aniqlay oladi.

